Cuneiform Tablet CCT 3 36b-37a (BM 113448)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šu-a-nim qí-bi₄-ma um-ma ma-nu-ki-a-šùr-ma šu-ma ta-áš-pu-ur-ma šu-ma-bi₄-a lá ik-šu-du-ma lá ú-ta-i-ru-ni-šu a-na lu-qú-tí-a za-ku-tim i-ta-lá-ak um-ma šu-ut-ma ú-lá ze-za-ni i ša-am-ší šu-ma-bi₄-a DUMU zu-zu e-ra-ba-ni lá i-bi₄-at a-ṣé-er lu-qú-tí-a šu-pu-ur-šu ú a-ta i-na ṣú-ḫa-ri iš-té-en šu-pu-ur-ma TÚG.ḪI-tí-kà a-šar pá-zu-ri-im lu-pá-zi-ru ta-da-ma KI ILLAT lá i-ru-bu a-na a-mu-tim ba-at-qám ú-kà-lu-nim ú-lá a-dí-ší a-dí 3 u₄-me a-ša-me-ma na-ru-qú-um i-da-ku-nu e-tí-iq-ma ba-ti-iq wa-tù-ur a-da-ma i-na ḫu-bu-lim 5 GÍN.TA ú-kà-i-lu a-bi₄ a-ta be-lí a-ta šu-pu-ur-ma KÙ.BABBAR ni-lá-qé 4 ma-na ša šu-ma-bi₄-a na-áš-ú le-ṭí-ru-šu ú šu-a-tí lu-ta-e-ru-ni ma-lá iš-tí a-šùr-ni-šu a-na URUDU ta-me-ni-ru-ma KÙ.BABBAR <gap> <gap>-na-ku-ni té-er-ta-kà li-li-kam